IPL से पहले CrickPe ऐप लॉन्च किया, मकसद MPL और ड्रीम 11 का दबदबा खत्म करना
BharatPe Founder Ashneer Grover Launches Fantasy Sports App [CrickPe] - इंडियन प्रीमियर लीग (IPL) शुरू होने वाले से पहले भारतपे के को-फाउंडर अशनीर ग्रोवर ने एक नया क्रिकेट फैंटेसी स्पोर्ट्स ऐप क्रिकपे (CrickPe) लॉन्च कर दिया है।
इंडियन प्रीमियर लीग (IPL) शुरू होने वाले से पहले भारतपे के को-फाउंडर अशनीर ग्रोवर ने एक नया क्रिकेट फैंटेसी स्पोर्ट्स ऐप क्रिकपे (CrickPe) लॉन्च कर दिया है। इंडियन प्रीमियर लीग (IPL) की शुरुआत 31 मार्च से हो रही है। यह सोनी टीवी सीरियल शार्क टैंक के जज अशनीर का थर्ड यूनिकॉर्न स्टार्टअप है। ग्रोवर ने इसकी जानकारी अपने ट्विटर हैंडल से दी है। क्रिकपे का मकसद ड्रीम11 और मोबाइल प्रीमियर लीग (MPL) जैसे ऐप को चुनौती देना है।
अशनीर ग्रोवर ने ट्वीट किया, IPL से ही क्रिकेट में बड़ा बदलाव आया है। उन्होंने आगे लिखा, जहां आप जीतते हैं, क्रिकेटर जीतता है, क्रिकेट जीतता है।
दूसरे क्रिकेट फैंटेसी ऐप की तरह पैसा कमाने के लिए यूजर्स को इसमें भी 11 खिलाड़ियों की एक टीम बनानी होगी। ये दुनिया की अकेली फैंटेसी क्रिकेट ऐप है, जहां हर मैच के साथ रियल यूजर्स, टीम के मालिक प्राइज जीतते हैं। ऑनलाइन फैंटेसी स्पोर्ट्स मार्केट में फिलहाल ड्रीम11 का दबदबा है।
क्रिकपे की खासियत
क्रिकपे एक रियल मनी गेमिंग ऐप है। इस ऐप के जरिए 18 साल से अधिक उम्र वाले लोग अपनी वर्चुअल क्रिकेट टीम बना सकेंगे। खिलाड़ियों के लाइव मैच परफॉर्मेंस के आधार पर कैश प्राइज जीत पाएंगे। इस ऐप के जरिए लोग प्राइवेट ग्रुप्स भी बना सकेंगे, जिसमें वे अपने दोस्तों के साथ खेल सकेंगे साथ ही रिवॉर्ड जीतने के लिए पब्लिक कॉन्टेस्ट में भी पार्टिसिपेट कर पाएंगे। कॉन्टेस्ट से मिले टोटल फंड का 10% प्लेटफॉर्म फीस के तौर पर क्रिकपे अपने पास रखेगा।
इस ऐप की खासियत है कि यूजर्स अपने फेवरेट क्रिकेटर को कैश प्राइज भेज पाएंगे। यूजर्स प्रति खिलाड़ी प्रतिवर्ष ₹100 से लेकर ₹1,00,000 तक भेज पाएंगे, लेकिन यह क्रिकेटर के हाथ में होगा कि वह उनकी भेजी हुई राशि स्वीकार करता है या नहीं।
अशनीर ग्रोवर वर्तमान में एक अदालती मामला लड़ रहे 
बता दें कि अशनीर ग्रोवर वर्तमान में एक अदालती मामला लड़ रहे हैं। भारतपे ने उन पर कंपनी में रहते हुए 88.6 करोड़ रुपये ठगने का आरोप लगाया है।